OpenLLM-France/wikimedia huggingface dataset:
# Soiuz TMA-17

Soiuz TMA-17 és una missió espacial tripulada amb rumb a l'Estació Espacial Internacional (ISS). La nau fou llençada el 20 de desembre del 2009 i transportà tres membres de l'Expedició 22 de la ISS a l'estació. TMA-17 és el vol número 104 de la nau Soiuz. El Soiuz romandrà a bord de l'estació espacial durant la resta de la missió per si s'hagués de dur a terme una fugida d'emergència durant la missió.

## Referències

* ↑ Harwood, William. «Soyuz launches new crew in pursuit of the space station» (en anglès). Spaceflight Now, 20-12-2009. [Consulta: 13 desembre 2019].
* ↑ Wade, Mark. «Soyuz TMA-17». Space History, 2019. [Consulta: 13 desembre 2019].
# Edward Abeles

Edward Abeles (Saint Louis, Missouri, 4 de novembre de 1869 - Nova York, 10 de juliol de 1919) va ser un actor estatunidenc. Apareixia a 8 pel·lícules entre 1914 i 1918. Abans de fitxar per Famous Players-Lasky, tenia una carrera llarga als escenaris.

## Filmografia

* Brewster's Millions (1914)
* The Making of Bobby Burnit (1914)
* Ready Money (1914)
* The Million (1914)
* After Five (1915)
* The Lone Wolf (1917)
* Opportunity (1918)
* The House of Mirth (1918)

## Referències

* ↑ PICTORIAL HISTORY OF THE SILENT SCREEN by Daniel Blum c. 1953 p.54

## Enllaços externs

* Edward Abeles retrat a la Biblioteca Pública de Nova York (Billy Rose Collection).
# Austrochilus

Austrochilus és un gènere de la família dels austroquílids (Austrochilidae). Fou descrita per primera vegada l'any 1955 per Gertsch & Zapfe.

## Taxonomia

Austrochilus, segons el World Spider Catalog de 2017, és un gènere amb 6 espècies:
* Austrochilus forsteri Grismado, Lopardo & Platnick, 2003
* Austrochilus franckei Platnick, 1987
* Austrochilus manni Gertsch & Zapfe, 1955 (espècie tipus)
* Austrochilus melon Platnick, 1987
* Austrochilus newtoni Platnick, 1987
* Austrochilus schlingeri Platnick, 1987

## Referències

* ↑ Zapfe, 1955: Filogenia y función en Austrochilus manni Gertsch y Zapfe (Araneae-Hypochilidae). Trabajos del Laboratorio de Zoología, Facultad de Filosofía y Educación, Universidad de Chile, n.2, p.1-53.
* ↑ «Austrochilidae». Natural History Museum Bern. [Consulta: 16 març 2017].

## Enllaços externs

* (anglès) World Spider Catalog: Austrochilus Gertsch & Zapfe, 1955 en la família Austrochilidae +base de dades
# Bryn Celli Ddu

Bryn Celli Ddu és un lloc prehistòric en l'illa gal·lesa d'Anglesey, a prop de Llanddaniel Fab. Pot significar el túmul del bosc fosc o el túmul del bosc sagrat.
Fou saquejat en 1699. Les excavacions arqueològiques es varen desenvolupar diversos segles més tard, entre 1928 i 1929. El túmul actual fou agregat durant una restauració realitzada al segle xx.

## Història

Durant el neolític l'àrea albergava un cromlec i un henge. A principis de l'edat del bronze les pedres foren remogudes per a construir una típica tomba de corredor en la part superior del centre del henge.
A l'interior de la cambra mortuòria es trobà una pedra amb dissenys d'espirals i serpentines esculpides en la seva superfície, la qual fou transportada a l'Amgueddfa Cymru (Museu Nacional de Gal·les) i reemplaçada amb una rèplica col·locada al costat de la porta principal.

## Relació amb els solsticis

Norman Lockyer, qui el 1906 publicà el primer estudi rigorós d'astronomia megalítica, ha senyalat que Bryn Celli Ddu marca el solstici d'estiu. Tot i que fou ridiculitzat, recents investigacions de Steve Burrow, responsable de la secció d'arqueologia neolítica del Museu Nacional ha indicat que la seva teoria era correcta.
L'aliniament uneix el lloc Bryn Celli Ddu amb una sèrie d'altres llocs, com Maeshowe i Newgrange, que per la seva part assenyalen el solstici d'hivern.

## Galeria

* Vora nord-est, entrada
* Vora sud-oest, pedra decorada
* Vora sud-oest, pedra decorada
* Vora sud-oest, pedra decorada
* Vista a l'interior

## Vegeu també

* Cultura dels túmuls
* Stonehenge
* Edat del bronze

## Referències

* ↑ La rèplica és la pedra blanca de la primera i la segona fotografia.
* ↑ En Britarch.ac.uk "Steve Burrow (...) says the mound's stone passage points at the midsummer rising sun (...) The rays light up a quartz-rich stone at the back of the tomb".

## Enllaços externs

* Pegasusarchive.org. Ancient Britain.
* Anima.demon.co.uk. Fotos e información general sobre Bryn Celli Ddu.
* Geograph.org.uk. Fotos de Bryn Celli Ddu y alrededores.
# Cuereta de Txukotka

La cuereta de Txukotka (Motacilla tschutschensis) és un ocell de la família dels motacíl·lids (Motacillidae).

## Hàbitat i distribució

Habita zones humides litorals del nord-est d'Àsia, a Rússia oriental i nord-est de la Xina i Alaska.

## Referències

* ↑ «Cuereta de Txukotka». Cercaterm. TERMCAT, Centre de Terminologia. Rev. 20/03/2022(català)
# ExFAT

exFAT (Extended File Allocation Table), és un sistema d'arxius propietari dissenyat específicament per sistemes d'emmagatzament sòlid (memòria flash) presentat amb el sistema operatiu Microsoft Windows Embedded CE 6.0 el novembre de 2006.
El sistema exFAT està pensat per ser usat en aplicacions on el sistema NTFS no és una solució factible degut al problema del data structure overhead i que en l'actualitat el suporten a més del WinCE 6.0, Windows Vista SP1, Windows Server 2008 RTM (server) i Windows 7 (build 6801 o posterior).

## Avantatges

Respecte des anteriors sistemes FAT presenta les següents característiques:
* Límit teòric de 2$^{64}$bytes (16 Exbibytes) (el sistema FAT32 era de 2³² bytes (4 Gibiabytes).
* Cluster de fins a 2$^{255}$ sectors, límit implementat de 32MB.
* Millora de rendiment en l'assignació de l'espai lliure i la velocitat d'esborrar gràcies a la introducció de la free space bitmap.
* Suport per a més de 2¹⁶ fitxers en un únic directori.
* Suport pel sistema de fitxers TFAT (opció activable als sistemes WinCE; no suportada encara en Windows Vista SP1).
* Suport de llistes de control d'accés.
* Timestamps poden ser en UTC en comptes de ser únicament en local time (des de Vista SP2)
A més a més, ocupa menys la data structure overhead que el sistema NTFS. Per exemple, una unitat flash de 4 Gb formatejada pren 47,2 Mb d'espai quan el sistema exFAT pren només 96 kb.

## Inconvenients

* No soporta la tecnologia ReadyBoost de Windows Vista.
* No esta clara la llicència d'ús d'aquest sistema; no obstant, Microsoft ha patentat parts del sistema FAT.
* Sistemes operatiu anteriors no el suporten.
Sembla que alguns usuaris han aconseguit usar unitats exFAT en sistemes Microsoft Windows XP i 2003 copiant 2 fitxers (uexfat.dll i exfat.sys) des d'una instal·lació existent a la carpeta corresponent del Windows XP i 2003.

## Referències

* ↑ Anandtech - Second Shot: Windows Vista SP1
* ↑ Mike Nash: Windows Vista Service Pack 2 Beta, The Windows Blog
* ↑ John White. «USB Flash Drive Management». Yoingco.com. Arxivat de l'original el 2008-10-19. [Consulta: 1r novembre 2008].
* ↑ Elizabeth Montalbano. «Microsoft FAT patents upheld». Computerworld, 11-01-2006. [Consulta: 22 febrer 2008].
* ↑ Personal Storage: Opportunities and challenges for pocket-sized storage devices in the Windows world
* ↑ Hieu Le Trung's blog entry

## Vegeu també

* Sistema de fitxers
* FAT
* FAT32
* NTFS

## Enllaços externs

* Extended FAT File System (anglès)
# Stewartsville

Stewartsville és una població dels Estats Units a l'estat de Missouri. Segons el cens del 2000 tenia 759 habitants.

## Demografia

Segons el cens del 2000, Stewartsville tenia 759 habitants, 288 habitatges, i 211 famílies. La densitat de població era de 302,1 habitants per km².
Dels 288 habitatges en un 35,8% hi vivien nens de menys de 18 anys, en un 57,6% hi vivien parelles casades, en un 9,7% dones solteres, i en un 26,7% no eren unitats familiars. En el 24,3% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,12.
Per edats la població es repartia de la següent manera: un 27,8% tenia menys de 18 anys, un 8,4% entre 18 i 24, un 29,4% entre 25 i 44, un 18,7% de 45 a 60 i un 15,7% 65 anys o més.
L'edat mediana era de 36 anys. Per cada 100 dones de 18 o més anys hi havia 87,7 homes.
La renda mediana per habitatge era de 35.063 $ i la renda mediana per família de 40.789 $. Els homes tenien una renda mediana de 31.563 $ mentre que les dones 19.917 $. La renda per capita de la població era de 14.509 $. Entorn del 7,4% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stewartsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Stewartsville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Caja de Extremadura

Caja de Extremadura és una caixa d'estalvis extremenya amb seu a Càceres. Forma part del nou Grup Liberbank (Cajastur, Caja Cantabria i Caja de Extremadura), fusió realitzada mitjançant el Sistema Institucional de Protecció (SIP). Anteriorment les tres caixes juntament amb la Caixa d'Estalvis del Mediterrani van crear Banco Base, per realitzar un SIP que va acabar sense incloure la CAM per la seva mala situació financera.

## Referències

* ↑ «La CAM, Cajastur, Caja Extremadura y Caja Cantabria se fusionan» (en castellà). Europa Press, 25-05-2010. [Consulta: 17 octubre 2010].

## Vegeu també

* Confederació Espanyola de Caixes d'Estalvis
# Cuereta del Japó

La cuereta del Japó (Motacilla grandis) és un ocell de la família dels motacíl·lids (Motacillidae).

## Hàbitat i distribució

Habita camp obert, zones costaneresi camps d'arròs del Japó.

## Referències

* ↑ «Cuereta del Japó». Cercaterm. TERMCAT, Centre de Terminologia. Rev. 20/03/2022(català)
# Fundació Heidar Aliev

La Fundació Heidar Aliev (àzeri: Heydər Əliyev Fondu) és una organització social i pública sense ànim de lucre de l'Azerbaidjan. El president de la Fundació Heidar Aliev és Mehriban Alieva, l'actual primera dama i vicepresidenta de l'Azerbaidjan.

## Història

La inauguració oficial de la Fundació va ser el 10 de maig del 2004.
Els objectius de la Fundació:
* Donar suport i propagar la política de desenvolupament socioeconòmic i cultural del país;
* Ajudar en la implementació de programes i projectes a gran escala;
* Desenvolupar i implementar programes i projectes relacionats amb la ciència, l'educació, la cultura, la salut, els esports, l'ecologia i etc.;
* Ampliar la cooperació i projectes conjunts;
* Col·laborar amb institucions educatives de la república i països estrangers
* Ajudar a dur a terme investigacions científiques;
* Organitzar l'intercanvi d'acadèmics amb centres de recerca coneguts a l'estranger.

## Activitat

El 2016 les catacumbes de Sant Marcel·lí i Sant Pere fossin restaurades per la fundació Heydar Aliyev en base a un acord signat el 2012.
La fundació Heydar Aliyev és la iniciadora i principal patrocinadora del Festival Internacional “Món del Mugam”.

## Vegeu també

* Centre Heidar Aliev

## Referències

* ↑ admin, Publicado por. «Restauran las catacumbas de San Marcelino y San Pedro gracias a la Fundación azerbaiyana Heydar Aliyev (HAF) | Revista Digital Nueva Museología» (en castellà). Arxivat de l'original el 2021-07-30. [Consulta: 2 juny 2022].
* ↑ «Azerbaiyán país de festivales musicales…» (en castellà). [Consulta: 2 juny 2022].

## Enllaços externs

* Fundació Heidar Aliev - Lloc web oficial (àzeri) (anglès) (rus)
# Ex Corde Ecclesiae

La constitució apostòlica Ex Corde Ecclesiae (Des del cor de l'església), promulgada pel papa Joan Pau II el 15 d'agost de 1990, és el text legislatiu que regula diversos assumptes relatius a col·legis i universitats catòliques. Es va proposar que tingués efectes des de l'any acadèmic de 1991, i el seu objectiu era definir i refinar el catolicisme de les institucions catòliques d'educació superior. Les noves institucions que es vulguin denominar catòliques podrien necessitar permís "des de la Santa Seu, per una Conferència Episcopal o una altra assemblea de la jerarquia catòlica o per un bisbe d'una diòcesi".

## Referències

* ↑ ExCorde Ecclesiae Versió espanyola del text de la constitució apostòlica, al portal de la Santa Seu.
# Simpsonville (Carolina del Sud)

Simpsonville és una població dels Estats Units a l'estat de Carolina del Sud. Segons el cens del 2000 tenia 14.352 habitants.

## Demografia

Segons el cens del 2000, Simpsonville tenia 14.352 habitants, 5.391 habitatges i 4.021 famílies. La densitat de població era de 890,9 habitants/km².
Dels 5.391 habitatges en un 39,9% hi vivien nens de menys de 18 anys, en un 58,6% hi vivien parelles casades, en un 11,9% dones solteres, i en un 25,4% no eren unitats familiars. En el 20,9% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,4% tenia menys de 18 anys, un 8,2% entre 18 i 24, un 34,4% entre 25 i 44, un 21,6% de 45 a 60 i un 7,5% 65 anys o més.
L'edat mediana era de 34 anys. Per cada 100 dones de 18 o més anys hi havia 94,6 homes.
La renda mediana per habitatge era de 47.223 $ i la renda mediana per família de 52.043 $. Els homes tenien una renda mediana de 38.680 $ mentre que les dones 26.394 $. La renda per capita de la població era de 21.139 $. Entorn del 5,2% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Simpsonville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Simpsonville». American Fact Finder. Oficina del Cens dels Estats Units, 12-01-2010.
# Edificis al carrer Montserrat, 18-36 (Martorell)

Els Edificis al carrer Montserrat, 18-36 són una obra del municipi de Martorell (Baix Llobregat) inclosa en l'Inventari del Patrimoni Arquitectònic de Catalunya.

## Descripció

Es tracta d'un conjunt de vuit cases entre mitjaneres de planta baixa i pis. Composició simètrica a partir dels buits de façana. Interessant l'ornamentació d'esgrafiats (amb motius florals i filigranes); aplacat ceràmic a manera de gregues formant un dibuix continuat per damunt les obertures de planta baixa.

## Història

Aquest carrer fou l'antiga carretera B-132, i tingué un creixement fort en construir-se l'estació de la RENFE.

## Referències

* 1 2 «Edificis al carrer Montserrat, 18-36». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 febrer 2016].
# Brookeville

Brookeville és una població dels Estats Units a l'estat de Maryland. Segons el cens del 2000 tenia 120 habitants.

## Demografia

Segons el cens del 2000, Brookeville tenia 120 habitants, 44 habitatges, i 30 famílies. La densitat de població era de 356,4 habitants per km².
Dels 44 habitatges en un 38,6% hi vivien nens de menys de 18 anys, en un 52,3% hi vivien parelles casades, en un 11,4% dones solteres, i en un 31,8% no eren unitats familiars. En el 18,2% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,2.
Per edats la població es repartia de la següent manera: un 25,8% tenia menys de 18 anys, un 7,5% entre 18 i 24, un 30% entre 25 i 44, un 26,7% de 45 a 60 i un 10% 65 anys o més.
L'edat mediana era de 39 anys. Per cada 100 dones de 18 o més anys hi havia 85,4 homes.
La renda mediana per habitatge era de 88.629 $ i la renda mediana per família de 93.444 $. Els homes tenien una renda mediana de 80.000 $ mentre que les dones 61.875 $. La renda per capita de la població era de 43.483 $. Entorn del 7,1% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brookeville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Brookeville». American Fact Finder. Oficina del Cens dels Estats Units, 12-01-2010.
# Cosme Indicopleustes

Cosme Indicopleustes (Cosmas, Κοσμᾶς) fou un monjo egipci que va rebre el sobrenom d'Indicopleustes (Navegador indi) perquè fou un expert mariner que va navegar fins a l'Índia.
Va viure durant el regnat de Justinià I vers el 535. De jove fou mariner i va navegar per la mar Roja, Índia, Etiòpia, Síria, Aràbia, Pèrsia i altres llocs.
Finalment es va fer monjo i va escriure relats dels seus viatges. La seva obra principal és Τοπογραφία Χριστιανική, Topographia Christiana, sive Christianorum Opinio de Mundo, en 12 llibres, on promou la idea que la terra és plana i no esfèrica com es pensava.
També va compondre una Universalis Cosmographia i unes taules astronòmiques. Un comentari sobre els Càntics i una exposició sobre els salms, són obra seva, però no se'n conserven exemplars.

## Referències

* ↑ «Cosme Indicopleustes». Gran Enciclopèdia Catalana. Barcelona: Grup Enciclopèdia Catalana.
* ↑ «Cosmas Indcopleustes» (anglès), article a la Catholic Encyclopedia

## Bibliografia

* Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# GameRevolution

GameRevolution (abans Game-Revolution) és una pàgina web de videojocs creat l'any 1996. Amb seu a Berkeley, Califòrnia, la web inclou ressenyes, visualitzacions prèvies, una àrea de descàrrega de jocs, trucs i una botiga de mercaderies, així com còmics web, captures de pantalla i vídeos. Les seves pàgines inclouen articles que satiritzen Jack Thompson, E³, el bombo que envolta les consoles de nova generació i la polèmica dels videojocs. La web també ha participat en campanyes de màrqueting per a videojocs, com Gauntlet: Seven Sorrows.

## Història

La corporació Net Revolution, Inc. va ser fundada l'abril de 1996 a Califòrnia per Duke Ferris com una companyia accionista i com a publicador del lloc web de GameRevolution. Ferris va servir com a president de l'empresa fins que va ser adquirida el 2005 per Bolt Media.

### Electronic Entertainment Expo

El personal de GameRevolution són jutges anuals a l'Electronic Entertainment Expo. Duke Ferris va tornar per qualificar el l'expo de 2008. Potser l'any més influent per a GameRevolution a l'E$^3$ va ser el 2000, on van convidar Jerry Holkins i Mike Krahulik de Penny Arcade per ajudar-los. També van atorgar a Black & White el premi Best of E3.

### Compra per CraveOnline

Després de la fallida de Bolt Media, Inc., el lloc d'entreteniment per a homes CraveOnline (una divisió d'Atomic Online) va comprar GameRevolution per una altra suma no revelada. Des de llavors, s'ha integrat com a part de la comunitat CraveOnline sense deixar de ser un lloc popular per si mateix. La compra va ser anunciada el 25 de febrer de 2008.

## Referències

* ↑ «WarnerBros.com – Movies, TV Shows and Video Games including Harry Potter». Midway.com. Arxivat de l'original el 2008-06-22. [Consulta: 28 octubre 2013].
* ↑ «Penny Arcade at E3» (JPG) (en anglès). Arxivat de l'original el 3 de octubre de 2010. [Consulta: 13 novembre 2022].
* ↑ «Black & White». Arxivat de l'original el 2008-07-01. [Consulta: 13 novembre 2022].
* ↑ «AtomicOnline - CraveOnline» (en anglès). Arxivat de l'original el 2009-02-12. [Consulta: 13 novembre 2022].
* ↑ «Mens Entertainment Site CraveOnline Buys GameRevolution». Arxivat de l'original el 29 de agosto de 2008. [Consulta: 19 juny 2008].
* ↑ «CraveOnline Acquires GameRevolution». Reuters, 25-02-2008. Arxivat de l'original el 2009-04-15. [Consulta: 28 octubre 2013].

## Enllaços externs

* web oficial(anglès)
# Estret d'Irbe

L'estret d'Irbe (en estonià: Kura kurk, en letó: Irbes juras šaurums en livonià: Sur mer), és la principal sortida del golf de Riga al mar Bàltic. S'esté des del cap de Sõrve, extrem sud de la península de Sõrve, a l'illa de Saaremaa (Estònia), fins a la península de Curlàndia, a l'alçada del riu Irbe, a Letònia. Aquests dos punts, amb un separació de 27 km són els dos més propers, tot i que el cap Kolka, també a la península de Curlàndia, s'acostuma a proposar com l'altre extrem de l'estret. La seva profunditat mitjana se situa en 10 metres.
Paral·lelament a la costa de la península de Curlàndia, es va aprofundir el fons fins als 23 metres, per a crear un canal on poguessin passar vaixells de gran tampany.
Durant la Primera i la Segona Guerra Mundial es van produir a la zona importants batalles navals; la primera va tenir lloc el 8 d'agost de 1915 en la qual es van enfrontar el cuirassat rus Slawa contra el SMS Nassau i el SMS Possen alemanys; la segona va tenir lloc el 8 de juliol de 1941.
El 4 de maig de 2008, el buc de creuers Mona Lisa va embarrancar en un banc de sorra a l'altura de l'estret d'Irbe, en aigües territorials letones.

## Referències

* ↑ RIA Novosti. «Comença l'evacuació dels passatgers del creuer 'Mona Lisa' encallat davant de Letònia», 05-05-2008. [Consulta: 23 desembre 2008].

## Enllaços externs

* Vídeo del rescate del Mona Lisa. El País.

## Vegeu també

* Cap de Kolka
* Geografia d'Estònia
* Geografia de Letònia
# Simrishamn

Simrishamn és una localitat de Suècia, seu del municipi de Simrishamn al comtat de Skåne. Té 6.546 habitants (2005). Malgrat ser petita, per raons històriques, es considera una ciutat (Stad) de Suècia.
Simrishamn és una ciutat costanera pintoresca construïda al voltant del carrer principal (Storgatan).

## Història

La primera menció de Simrishamn és sota la forma de Symbrishafn l'any 1161 i com a població el 1361. El 1658, quan Escània pel tractat de Roskilde va ser transferida de Dinamarca a Suècia la població tenia només 200 habitants. L'any 1890 en tenia 1966.

## Referències

* ↑ «Cyber City». Arxivat de l'original el 2006-10-01. [Consulta: 31 juliol 2011].

## Enllaços externs

* Simrishamn - Official site
* Österlen - Official site
# Edificis al carrer Pintor Casanova 16, 18 i 20 d'Alcoi

Els edificis al carrer Pintor Casanova 16, 18 i 20 de la ciutat d'Alcoi (l'Alcoià), País Valencià, són uns edificis residencials d'estil modernista valencià construïts en els anys 1908 i 1915, que van ser projectats per l'arquitecte contestà Timoteo Briet Montaud.
L'edifici del número 20 data de 1908 i és el més antic d'aquest grup d'edificis projectat per Timoteo Briet. Consta de planta baixa, entreplanta, tres altures i àtic. Està construït en pedra de carreu fins a l'entreplanta, la resta de l'edifici està rematat en estuc. Les balconades estan decorades amb baranes de ferro amb motius vegetals.
Els edificis dels números 16 i 18 van ser construïts en 1915 pel mateix arquitecte destinats a habitatges en règim de lloguer.
L'edifici en el número 16 consta de planta baixa i tres altures. La façana està construïda amb carreus fins a la primera altura. Els finestrals estan rematats per motius geomètrics en la part superior.
L'edifici en el número 18 consta també de planta baixa i tres altures. La façana està rematada en rajoles de color verd amb finestrals de color blanc i baranes curvilínies de ferro forjat.

## Referències

* 1 2 3 4 5 Doménech Romá, Jorge (2010). Modernismo en Alcoy, su contexto histórico y los oficios artesanales. Editorial Aguaclara. p. 391-394. ISBN 978-84-613-8233-0.
* ↑ "El Patrimonio Modernista de Alcoi". Jordi Ortiz Gisbert. 2016. Páginas 47-48.
* ↑ Ficha en "Ruta del Modernismo". Turismo de Alcoy